Αρχή Τουρισμού του Κατάρ

Η Αρχή Τουρισμού του Κατάρ (ΑΤΚ) είναι ο ανώτατος κρατικός φορέας με ευθύνη τη δημιουργία και διαχείριση των κανόνων, των κανονισμών και των νόμων που αφορούν στην ανάπτυξη και στην προώθηση του τουρισμού στο Κατάρ. Έχει ευθύνη για τα τουριστικά αξιοθέατα και τα καταλύματα για επισκέπτες, φροντίζει να επεκτείνει και να διαφοροποιήσει τον τουριστικό κλάδο του Κατάρ, να αυξήσει τη συμβολή του τουρισμού στο ΑΕΠ της χώρας και να εξασφαλίσει τη μελλοντική άνθησή του και την κοινωνική ανάπτυξη.

Τις ενέργειες της ΑΤΚ κατευθύνει η Εθνική Στρατηγική Τουρισμού του Κατάρ 2030 (ΕΣΤΚ), που δημοσιεύτηκε τον Φεβρουάριο του 2014 για να καταρτίσει ένα σχέδιο για τη μελλοντική ανάπτυξη του κλάδου.

Εξαιρέσεις από τη θεώρηση 
Οι υπήκοοι των κρατών του Συμβουλίου Συνεργασίας των Χωρών του Κόλπου (Μπαχρέιν, Κουβέιτ, Ομάν, Σαουδική Αραβία και Ηνωμένα Αραβικά Εμιράτα) δεν χρειάζονται θεώρηση για να εισέλθουν στο Κατάρ.

Θεωρήσεις για επισκέπτες 
Οι υπήκοοι των 34 χωρών που απαριθμούνται παρακάτω δεν χρειάζονται εκ των προτέρων διευθετήσεις για τη θεώρηση και μπορούν να αποκτήσουν απαλλαγή από την υποχρέωση θεώρησης κατά την άφιξη στο Κατάρ. Η απαλλαγή ισχύει για 180 ημέρες από την ημερομηνία έκδοσης και δίνει το δικαίωμα στον κάτοχό της να παραμείνει έως και 90 ημέρες στο Κατάρ, στη διάρκεια ενός ή περισσότερων ταξιδιών.

Οι υπήκοοι των 46 χωρών που απαριθμούνται παρακάτω δεν χρειάζονται εκ των προτέρων διευθετήσεις για τη θεώρηση και μπορούν να αποκτήσουν απαλλαγή από την υποχρέωση θεώρησης κατά την άφιξη στο Κατάρ. Η απαλλαγή θα ισχύει για 30 ημέρες από την ημερομηνία έκδοσης και δίνει το δικαίωμα στον κάτοχό της να παραμείνει έως και 30 ημέρες στο Κατάρ, στη διάρκεια ενός ή περισσότερων ταξιδιών. Αυτή η απαλλαγή μπορεί να παραταθεί για άλλες 30 ημέρες.

Τουριστική θεώρηση του Κατάρ 
Όσοι ταξιδεύουν προς το Κατάρ με οποιαδήποτε αεροπορική εταιρεία μπορούν να αιτηθούν τουριστική θεώρηση του Κατάρ μέσω Διαδικτύου. Για να υποβάλουν αίτηση, οι επισκέπτες πρέπει να κάνουν τα εξής:
 Να συμπληρώσουν μια διαδικτυακή φόρμα
 Να ανεβάσουν τα απαιτούμενα έγγραφα (μεταξύ άλλων, σαρωμένες εκδόσεις διαβατηρίου και προσωπικών φωτογραφιών)
 Να δώσουν πληροφορίες για την πτήση την οποία έχουν κλείσει
 Να πληρώσουν διαδικτυακά με έγκυρη πιστωτική κάρτα

Όσοι επισκέπτες ταξιδεύουν στο Κατάρ με την Qatar Airways μπορούν να αιτηθούν τουριστική θεώρηση του Κατάρ για τον κυρίως επιβάτη και όσους ταξιδεύουν μαζί του με την ίδια κράτηση.

Θεώρηση διέλευσης του Κατάρ 
Οι επιβάτες όλων των εθνικοτήτων που διέρχονται από το Κατάρ με πτήση της Qatar Airways δικαιούνται να αιτηθούν δωρεάν θεώρηση διέλευσης 96 ωρών. Ωστόσο, ισχύουν ορισμένοι όροι και προϋποθέσεις, οπότε οι θεωρήσεις εκδίδονται κατά τη διάκριση του Υπουργείου Εσωτερικών του Κατάρ.

Θεώρηση βραχείας διαμονής για κατοίκους ΣΣΧΚ 
Όσοι κάτοικοι κρατών του Συμβουλίου Συνεργασίας των Χωρών του Κόλπου (ΣΣΧΚ) έχουν θέση εργασίας σε εγκεκριμένα επαγγέλματα και όσοι τους συνοδεύουν μπορούν να αποκτήσουν θεώρηση βραχείας διαμονής για κατοίκους ΣΣΧΚ κατά την άφιξή τους στο Κατάρ. Αυτή η θεώρηση για μία είσοδο στη χώρα μπορεί να αποκτηθεί έναντι 100 QAR, τα οποία καταβάλλονται με πιστωτική κάρτα, ισχύει για 30 ημέρες και μπορεί να ανανεωθεί για τρεις επιπλέον μήνες. Από όσους επισκέπτες επιθυμούν να αποκτήσουν τέτοια θεώρηση ίσως ζητηθεί κατά την είσοδο στο Κατάρ να επιδείξουν επίσημα έγγραφα τα οποία να τεκμηριώνουν το επάγγελμά τους.

Παραπομπές

Εξωτερικοί σύνδεσμοι 
 Αρχή Τουρισμού του Κατάρ
 Υπουργείο Εσωτερικών του Κατάρ
 Θεωρήσεις για επισκέπτες 

Τουρισμός
Κατάρ